મલિક કાફૂર અને સુલતાન અલાઉદ્દીન ખીલજીના સંબંધો અંગે ઇતિહાસકારો વચ્ચે અનેક ચર્ચા-વિચારણા અને દલીલો થઇ છે. કહેવાય છે કે, સુલતાનને તેના આ ગુલામ પ્રત્યે લાગણી હતી અને પોતના અંતિમ સમયમાં પણ તે સૌથી વધુ વિશ્વાસ કાફૂર પર જ કરતો હતો. સુલતાન અલાઉદ્દીન ખીલજીના જનરલ નુસરત ખાને ગુજરાત પરની ચઢાઇ દરમિયાન હજાર દિનારમાં કાફૂરને ખરીદ્યો હતો. ગુલામ તરીકે આવેલ કાફૂરનું કદ ખીલજી સેનામાં ધીરે-ધીરે વધતું ગયું અને સુલતાને તેને પોતાની સેનાનો મલિક નિયુક્ત કર્યો.